Pasūtītāja līg. reģ. Nr. R1S-IEP-595/2026
Izpildītāja līg. reģ. Nr. _________________
IEPIRKUMA LĪGUMS 

par vides objekta “Slimnīcas gada skaitlis” izgatavošanu, piegādi un uzstādīšanu
Līguma parakstīšanas datums ir 

pēdējā pievienotā droša elektroniskā paraksta un tā laika zīmoga datums
SIA „Rīgas 1. slimnīca” (turpmāk – Pasūtītājs), tās valdes priekšsēdētājas Natālijas Zlobinas personā, kura rīkojās saskaņā ar sabiedrības Statūtiem un Valdes reglamentu, no vienas puses, un

SIA „Kvikworks” (turpmāk – Izpildītājs), tās valdes locekļa Andreja Platača personā, kurš rīkojas uz sabiedrības Statūtu pamata, no otras puses, 
abas kopā turpmāk tekstā sauktas – Puses, bet atsevišķi – Puse,

vadoties pēc Latvijas Republikā spēkā esošajiem normatīvajiem aktiem un pamatojoties uz iepirkuma “Vides objekta “Slimnīcas gada skaitlis” izgatavošana, piegāde un uzstādīšana Rīgas 1. slimnīcas teritorijā” (ID Nr. R1S 2026/71-iep) nosacījumiem un rezultātiem, noslēdz šāda satura iepirkuma līgumu (turpmāk – Līgums):

1. Līguma priekšmets

1.1. Pasūtītājs uzdod, bet Izpildītājs apņemas izgatavot, piegādāt, uzstādīt un nodot ekspluatācijai ilgtermiņa vides objektu “Slimnīcas gada skaitlis”, kā arī sagatavot, iesniegt un saņemt visus normatīvajos aktos un kompetento institūciju prasībās paredzētos saskaņojumus, atļaujas un citus dokumentus, ciktāl tie nepieciešami Līguma pienācīgai izpildei (turpmāk – Darbi) Pasūtītāja objektā, Bruņinieku ielā 5k-2, Rīgā. 
1.2. Līguma ietvaros veicamo Darbu apjoms ir noteikts Līguma 1.pielikumā. Darbi ietver visus veicamos darbus, piegādes, izgatavošanas, materiālus, stiprinājumus, montāžas elementus, palīgmateriālus, transportu, darbaspēku, tehniku, saskaņojumus, dokumentāciju, atkritumu savākšanu un izvešanu, objekta sakārtošanu pēc Darbu pabeigšanas, kā arī citas darbības, bez kurām Līguma mērķa sasniegšana nav iespējama.
1.3. Izpildītājs veic Darbus 90 (deviņdesmit) kalendāro dienu laikā, skaitot no Līguma noslēgšanas brīža, izņemot 3.4.4.punktā minētos darbus. Ja Darbu izpildei nepieciešama kompetento institūciju saskaņošana vai atļaujas, Izpildītājs tās iegūst savlaicīgi tā, lai netiktu kavēts Līgumā noteiktais termiņš, izņemot gadījumu, ja kavējums radies Pasūtītāja vainas dēļ.

2. Līguma summa un apmaksas kārtība
2.1.
Kopējā Līguma summa nepārsniedz 9 700,00 EUR (deviņi tūkstoši septiņi simti euro un 00 centi), neieskaitot pievienotās vērtības nodokli (turpmāk – PVN), kas tiek aprēķināts papildus normatīvajos aktos noteiktajā kārtībā. 
2.2. 
Līguma 2.1.punktā minētajā summā ir ietverti visi Izpildītāja izdevumi, kas nepieciešami pilnīgai, kvalitatīvai un termiņā veiktai Darbu izpildei, tajā skaitā, bet ne tikai dizaina izstrāde, rasējumi, materiāli, konstrukcijas elementi, apgaismojums (ja attiecināms), iepakošana, transportēšana, iekraušana/izkraušana, uzstādīšana, stiprinājumi, pieslēgumi, saskaņojumi, atļaujas, darba drošības pasākumi, objekta un apkārtnes aizsardzība, atkritumu apsaimniekošana, objekta sakārtošana, garantijas saistību izpilde, kā arī visi nodokļi, nodevas un citi maksājumi, izņemot PVN, kas tiek piemērots normatīvajos aktos noteiktajā kārtībā.
2.3. 
Norēķini notiek pēcapmaksas formā, pārskaitot naudu uz Izpildītāja norādīto bankas kontu. 
2.4. 
Pasūtītājs samaksu veic ar pārskaitījumu 30 (trīsdesmit) dienu laikā, kad vienlaikus ir izpildīti visi turpmāk minētie priekšnoteikumi:

2.4.1. 
attiecīgie darbi ir pilnībā un pienācīgā kvalitātē izpildīti;
2.4.2. 
Puses ir parakstījušas Darbu pieņemšanas – nodošanas aktu bez iebildumiem. Ja Pasūtītājs pēc Darbu faktiskās pabeigšanas, veicot Darbu kvalitātes, apjoma un atbilstības Līgumam pārbaudi, konstatē trūkumus vai neatbilstības, Pasūtītājs sagatavo defektu aktu un ir tiesīgs atteikties no pieņemšanas – nodošanas akta parakstīšanas līdz konstatēto trūkumu novēršanai; 
2.4.3.
Pasūtītājs ir saņēmis normatīvajiem aktiem atbilstošu attaisnojuma dokumentu (rēķinu) ar obligāti norādītu Pasūtītāja Līguma reģistrācijas numuru, pretējā gadījumā Pasūtītājs ir tiesīgs neparakstīt un neapmaksāt attiecīgo dokumentu līdz minēto trūkumu novēršanai;

2.4.4.
Izpildītājs ir nodevis visu Līgumā paredzēto dokumentāciju, tai skaitā garantijas dokumentus, instrukcijas, saskaņojumus un citus nepieciešamos dokumentus.
2.5.

Par apmaksas dienu tiek uzskatīta diena, kad Pasūtītājs ir pārskaitījis naudu uz Izpildītāja Līgumā norādīto bankas kontu.
2.6. 
Ja Darbi vai to daļa neatbilst Līguma noteikumiem, Tehniskajai specifikācijai, Pasūtītāja norādījumiem vai normatīvo aktu prasībām, par ko sagatavots defektu akts, norēķināšanās notiek pēc konstatēto neatbilstību novēršanas.
2.7. 
Puses vienojās un piekrīt saņemt attaisnojuma dokumentus:

2.7.1.

elektroniski sagatavotus uz Pasūtītāja e-adresi: EINVOICE@40003439279 vai
2.7.2.
parakstītus papīrā formātā.
3. Pušu pienākumi un tiesības
3.1.
Izpildītājs nodrošina ne mazāk kā 24 (divdesmit četru) mēnešu garantiju visiem Darbiem un radītajam vides objektam kopumā, tai skaitā tā konstrukcijai, stiprinājumiem, apdares risinājumiem, apgaismojuma elementiem un jebkurai citai Darbu sastāvdaļai. Garantija ir attiecināma arī uz materiālu kvalitāti, konstrukcijas noturību, montāžas darbu kvalitāti un apdares defektiem, kas radušies ekspluatācijas apstākļos. Garantijas termiņš sākas ar dienu, kad Puses paraksta Darbu pieņemšanas –nodošanas aktu bez iebildumiem.
3.2. 
Līguma 3.1.punktā un Līguma 1.pielikumā noteiktajā garantijas periodā Izpildītājs par saviem līdzekļiem novērš visus defektus, neatbilstības, bojājumus un trūkumus, kuru cēlonis ir nekvalitatīvi materiāli, neatbilstoši tehniskie risinājumi, nepareiza montāža, nepietiekama noturība, neatbilstoša apdare vai jebkura cita Izpildītāja atbildības sfērā esoša darbība vai bezdarbība. Izpildītājs uzsāk defektu novēršanu ne vēlāk kā 3 (trīs) darba dienu laikā no Pasūtītāja paziņojuma saņemšanas, bet, ja defekts rada apdraudējumu personu drošībai, īpašumam vai traucē Pasūtītāja darbībai, – nekavējoties, bet ne vēlāk kā 24 (divdesmit četru) stundu laikā. Defektu novēršana jāpabeidz, ievērojot saprātīgu termiņu, kas iepriekš saskaņots ar Pasūtītāju.

3.3.
Ja Izpildītājs noteiktajā termiņā defektus nenovērš, Pasūtītājs ir tiesīgs tos novērst pats vai ar trešās personas starpniecību uz Izpildītāja rēķina, neskarot Pasūtītāja tiesības piemērot līgumsodu un prasīt zaudējumu atlīdzību.
3.4. 
Izpildītājs apņemas:

3.4.1. 
pēc pieprasījuma informēt Pasūtītāju par veicamo Darbu gaitu;

3.4.2. 
rakstveidā informēt Pasūtītāju, ja apdraudēta Līguma izpilde;

3.4.3. 
veikt nepieciešamās dokumentācijas sagatavošanu un saskaņošanu vides objekta uzstādīšanai, ja tas ir nepieciešams un attiecināms atbilstoši normatīvajiem aktiem un / vai kompetento institūciju prasībām (tajā skaitā, bet ne tikai saskaņot izvietošanu ar Rīgas valstspilsētas pašvaldības Pilsētas attīstības departamentu un Nacionālo kultūras mantojuma pārvaldi, ja šāda saskaņošana ir nepieciešama);
3.4.4. 
pēc Pasūtītāja rakstveida pieprasījuma veikt turpmāko 3 (trīs) kalendāro gadu skaitļu izgatavošanu un uzstādīšanu atbilstoši Līguma 1.pielikumā noteiktajam tehniskajam risinājumam, ievērojot, ka izpilde veicama ne vēlāk kā 30 (trīsdesmit) dienu laikā no Pasūtītāja rakstveida pieprasījuma saņemšanas. 

3.5. 
Pasūtītājam visā Līguma darbības laikā ir tiesības kontrolēt Darbu izpildes gaitu, kvalitāti, izmantotos materiālus, tehniskos risinājumus un atbilstību Līgumam, Tehniskajai specifikācijai un normatīvajiem aktiem, kā arī dot Izpildītājam saistošus norādījumus attiecībā uz neatbilstību novēršanu, ciktāl tie negroza Līguma priekšmetu un būtiskos nosacījumus.
3.6. 
Ar samaksas veikšanas brīdi Pasūtītājam bez papildu atlīdzības pāriet visas mantiskās tiesības uz Izpildītāja Līguma ietvaros radītajiem skiču projektiem, rasējumiem, vizualizācijām, dizaina risinājumiem, tehniskajiem risinājumiem un citām Līguma izpildes rezultātā radītajām materiālajām un nemateriālajām vērtībām tādā apjomā, kas nepieciešams to lietošanai, uzturēšanai, pārveidošanai, reproducēšanai un izmantošanai Pasūtītāja vajadzībām.
4. Pušu atbildība
4.1.
Par Līguma saistību izpildi Puses ir materiāli atbildīgas saskaņā ar Līguma noteikumiem.

4.2.
Ja Pasūtītājs kavē samaksu par pienācīgi pieņemtiem Darbiem, tad Izpildītājs ir tiesīgs pieprasīt Pasūtītājam maksāt līgumsodu 0,5% apmērā no attaisnojuma dokumentā noteiktās summas par katru nokavēto dienu. Līgumsoda kopējais apmērs nedrīkst pārsniegt 10% no Līguma summas.
4.3.
Ja Izpildītājs kavē Darbu izpildi, to nodošanu, defektu novēršanu vai citu Līgumā noteiktu pienākumu izpildi vai neveic Darbu izpildi noteiktajā apjomā un / vai kvalitātē, Izpildītājs maksā Pasūtītājam līgumsodu 0,5% apmērā no Līguma summas par katru kavējuma dienu, bet kopumā ne vairāk kā 10% no Līguma summas. 

4.4. 
Ja Līguma 4.3.punktā minētais kavējums pārsniedz 20 (divdesmit) kalendārās dienas, Pasūtītājam ir tiesības vienpusēji atkāpties no Līguma un prasīt zaudējumu atlīdzību.
4.5. 
Puses ir savstarpēji atbildīgas par otrai Pusei nodarītiem zaudējumiem, ja tie radušies vienas Puses vai tā darbinieku tīšas darbības vai bezdarbības, rupjas neuzmanības vai nolaidības rezultātā. Par nodarītiem zaudējumiem Puse sagatavo attiecīgu aktu, kurā tiek konstatēts radušos zaudējumu apmērs un vienu šī akta oriģinālu kopā ar pretenziju iesniedz otrai Pusei. Uz iesniegto pretenziju Pusei ir pienākums sniegt atbildi ne vēlāk kā 5 (piecu) dienu laikā no tās saņemšanas brīža, apstiprinot nodarīto zaudējumu atlīdzību vai noraidot pretenziju, attiecīgi motivējot pieņemto lēmumu. 

4.5.
Izpildītājs atbild par Darbu kvalitāti un atbilstību Līguma noteikumiem visu tā garantijas laiku, un šai sakarā sedz Pasūtītājam visus ar neatbilstību kvalitātei un Līguma noteikumiem saistītos zaudējumus.

4.6.
Līgumsoda samaksa neatbrīvo Izpildītāju no Līguma saistību izpildes un netiek ieskaitīta zaudējuma summas aprēķinā. Pasūtītājs ir tiesīgs ieturēt līgumsodu, zaudējumu atlīdzību un citus Izpildītāja maksājumus no jebkura Izpildītājam veicamā maksājuma bez atsevišķas Izpildītāja piekrišanas.
5. Nepārvaramā vara

5.1.
Par nepārvaramu varu uzskatāmi tikai tādi ārēji, no attiecīgās Puses gribas neatkarīgi, pēc Līguma noslēgšanas radušies, iepriekš objektīvi neparedzami un nenovēršami apstākļi, kas tieši padara Līguma izpildi neiespējamu. Pie nepārvaramas varas vai ārkārtēja rakstura apstākļiem pieskaitāmas stihiskas nelaimes, avārijas, katastrofas, epidēmijas un kara darbība, streiki, iekšējie nemieri un citi apstākļi, kas būtiski ierobežo un tieši aizskar Pušu tiesības un ietekmē uzņemtās saistības. Par nepārvaramu varu netiek uzskatīti finanšu līdzekļu trūkums, cenu kāpums, darbaspēka vai materiālu pieejamības grūtības, apakšuzņēmēja saistību neizpilde, iekšējas organizatoriskas problēmas, kā arī jebkuri citi apstākļi, kurus Puse varēja novērst vai kuru risku tai bija jāuzņemas.
5.2. 
Puse, kura atsaucas uz nepārvaramu varu vai ārkārtēja rakstura apstākļu darbību, nekavējoties, bet ne vēlāk kā 2 (divu) darba dienu laikā rakstveidā paziņo otrai Pusei par attiecīgo apstākļu iestāšanos, paredzamo ilgumu un ietekmi uz Līguma izpildi, kā arī pēc otras Puses pieprasījuma iesniedz kompetentas institūcijas apliecinājumu, kas ietver minēto apstākļu darbības apstiprinājumu, raksturojumu un paredzamo ilgumu. 
5.3. 
Ja nepārvaramas varas apstākļi ilgst ilgāk par 30 (trīsdesmit) kalendārajām dienām, Pasūtītājam ir tiesības vienpusēji izbeigt Līgumu bez pienākuma atlīdzināt Izpildītājam jebkādus zaudējumus vai atrauto peļņu.
6. Līguma darbības laiks
6.1. 
Līgums stājās spēkā ar brīdi, kad to paraksta abu Pušu pilnvaroti pārstāvji un ir spēkā 36 (trīsdesmit sešus) mēnešus. No Līguma izrietošie garantijas nosacījumi ir spēkā līdz garantijas termiņa beigām.
6.2.
Pasūtītājam ir tiesības vienpusēji atkāpties no Līguma, nosūtot Izpildītājam rakstveida paziņojumu, ja iestājas vismaz 1 (viens) no turpmāk minētajiem apstākļiem:
6.2.1.
ja Izpildītājs nepilda vai būtiski pārkāpj Līguma noteikumus;
6.2.2. 
ja Izpildītājs kavē Darbu izpildi vairāk nekā 20 (divdesmit) kalendārās dienas;

6.2.3. 
ja Izpildītājs noteiktajā termiņā nenovērš konstatētos defektus vai neatbilstības;
6.2.4.
ja Izpildītājs ir iesniedzis nepatiesu informāciju iepirkuma procedūras vai Līguma izpildes ietvaros;
6.2.5.
ja Izpildītājs atsakās vai neņem vērā prasību izpildīt pamatotus Pasūtītāja norādījumus;

6.2.6.
ja pret Izpildītāju ierosināts maksātnespējas process, apturēta saimnieciskā darbība vai pastāv citi apstākļi, kas būtiski apdraud Līguma izpildi;

6.2.7. 
ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
6.2.8. 
ja iestājas cits normatīvajos aktos paredzēts pamats. 

6.3. 
Ja Līgums tiek izbeigts Līguma 6.2.punktā minētajos gadījumos, Pasūtītājs samaksā tikai par tādiem Darbiem, kurus Pasūtītājs ir faktiski pieņēmis un kuri pilnībā atbilst Līguma noteikumiem. Izpildītājam nav tiesību prasīt samaksu par nepabeigtiem, nenodotiem vai neatbilstošiem Darbiem, kā arī atrauto peļņu. 
6.4.
Līguma izbeigšana neatbrīvo Izpildītāju no zaudējumu atlīdzības.
6.5.
Pusēm ir tiesības, savstarpēji vienojoties, papildināt vai grozīt Līguma noteikumus, kuri jānoformē rakstveidā – vienošanās veidā. Līguma grozījumi veicami Publisko iepirkumu likuma 61.pantā noteiktajā kārtībā un gadījumos.
7. Strīdu izskatīšanas kārtība

7.1.
Visas domstarpības Puses vispirms risina pārrunu ceļā. Ja vienošanos neizdodas panākt, strīds izskatāms Latvijas Republikas tiesā atbilstoši Latvijas Republikas normatīvo aktu prasībām. 
8. Papildus noteikumi

8.1.
Ar Līguma izpildi saistīto jautājumu risināšanai, tajā skaitā, ar tiesībām parakstīt ar Līguma izpildi saistīto dokumentāciju (pieņemšanas – nodošanas aktu), Puses nosaka šādas kontaktpersonas:

8.1.1.
Pasūtītāja kontaktpersona: Pakalpojumu attīstības un klientu apkalpošanas nodaļas vadītājs Aleksejs Molčanovs, tālruņa Nr. 67366296, e-pasts: aleksejs.molcanovs@1slimnica.lv;

8.1.2.
Izpildītāja kontaktpersona: Projekta vadītājs Mārcis Mucenieks, tālruņa Nr. 29298005, e-pasts: marcis@kvikworks.lv. 

8.2.
Neviena no Pusēm nedrīkst nodot savas tiesības, kas saistītas ar Līguma izpildi, trešajai personai bez otras Puses rakstveida piekrišanas. Izpildītājs drīkst piesaistīt apakšuzņēmējus tikai atbilstoši iepirkuma dokumentācijai, normatīvo aktu kārtībā un ar Pasūtītāja rakstveida piekrišanu. Izpildītājs pilnībā atbild par apakšuzņēmēju darbību, bezdarbību, darbu kvalitāti un termiņiem kā par savu rīcību. Apakšuzņēmēja maiņa pieļaujama tikai normatīvajos aktos paredzētajā kārtībā.
8.3. 
Izpildītājs bez Pasūtītāja iepriekšējas rakstveida piekrišanas nav tiesīgs publiski izplatīt konfidenciāla rakstura informāciju par Līgumu, Pasūtītāju, Darbu saturu, vizuālajiem risinājumiem, tehnisko dokumentāciju un citu informāciju, kas, izpildot Līguma noteikumus, ir nonākusi viņu rīcībā. Nule kā minētais noteikums neattiecas uz publiskas vai vispārpieejamas informācijas izpaušanu un gadījumiem, kad informācijas izpaušana ir obligāta saskaņā ar normatīvajiem aktiem.
8.4.
Līgums ir noslēgts latviešu valodā un parakstīts elektroniski ar drošu elektronisko parakstu, un tam ir laika zīmogs. Līguma parakstīšanas datums ir pēdējā parakstītā pievienotā laika zīmoga datums un laiks.
8.5.
Defektu akti, vienošanās, pieņemšanas – nodošanas akti, tehniskie saskaņojumi un citi dokumenti, kas noformēti Līguma izpildes laikā, ja tādas tiek sagatavotas, pēc to parakstīšanas kļūst par Līguma neatņemamām sastāvdaļām. 
8.6.
Visi paziņojumi, brīdinājumi, pretenzijas un citi ar Līguma izpildi saistīti dokumenti nosūtāmi uz Līgumā norādītajām elektroniskajām adresēm vai e-adresi, ja attiecināms. Ja mainās Pušu rekvizīti, tad tas jāpaziņo otrai Pusei 3 (trīs) dienu laikā.
8.7.
Līgumā paredzētajiem publiskajiem izdevumiem un to detalizētām pozīcijām arī pēc pasūtījuma izpildes nav nosakāms ierobežotas pieejamības informācijas (komercnoslēpuma) statuss.
9. Pušu rekvizīti:
	Pasūtītājs:
SIA “Rīgas 1. slimnīca”
Reģ. Nr. 40003439279
PVN reģ. Nr. LV40003439279

Adrese: Bruņinieku iela 5k-2, Rīga, LV-1001

Tālrunis: 67366375

administracija@1slimnica.lv 
Bankas nosaukums: AS Citadeles banka

Norēķinu konts: LV12PARX0006054590785 
	Izpildītājs:
SIA „Kvikworks”
Reģ. Nr. 40103407458
PVN reģ. Nr. LV40103407458
Adrese: Sāremas iela 3B, Rīga, LV-1005
Tālrunis: 29298005
kvik@kvikworks.lv 

Bankas nosaukums: AS Citadeles banka
Norēķinu konts: LV09PARX0016153650003

	___________e-paraksts__________

Valdes priekšsēdētāja 
Natālija Zlobina
	___________e-paraksts__________

Valdes loceklis
Andrejs Platacis

Dokuments parakstīts ar drošu elektronisko parakstu, un tam ir laika zīmogs.

